Lisa 2
Õpetaja esitatava töö analüüsi koostamise juhis
Õpetaja töö analüüsi soovituslik maht 5-10 A4 lehekülge. Analüüsi lisasid ei loeta eelmises lauses nimetatud mahu hulka.
1. Enesehoiu ja professionaalsuse tagamine
Kirjelda ja analüüsi:
· kuidas oled kujundanud oma professionaalset arengut;
· kuidas kasutad eneseanalüüsi, tagasisidet ja tõenduspõhist lähenemist;
· kuidas toetad kolleegide professionaalset arengut;
· millistes koolitustes, õpikogukondades, võrgustikes või arendustegevustes oled osalenud.
2. Õppijate toetamine
Kirjelda ja analüüsi:
· kuidas tunned ja toetad õppijate erinevaid vajadusi;
· kuidas kujundad turvalist, kaasavat ja õppimist toetavat keskkonda;
· kuidas kavandad ja kohandad õpet;
· kuidas kasutad hindamist ja tagasisidet õppimise toetamiseks;
· kuidas oled toetanud kolleege õppijate toetamisel.
3. Panustamine organisatsiooni ja kolleegide arengusse
Kirjelda ja analüüsi:
· kuidas oled panustanud kooli eesmärkide, väärtuste või arengukava elluviimisse;
· kuidas oled algatanud või juhtinud koostööd;
· kuidas oled juhendanud kolleege, mentordanud õpetajaid või juhtinud õpikogukondi;
· millist mõju on sinu tegevus avaldanud kooli arengule.
4. Panustamine laiemasse haridusökosüsteemi
Kirjelda ja analüüsi enda:
· osalemist aineühendustes, erialaliitudes või võrgustikes;
· piirkondlikku või üleriigilist koostööd;
· esinemisi, koolitusi, õppematerjalide jagamist või projektides osalemist;
· panust õpetajaameti väärtustamisse.
5. Kokkuvõte
Too välja enda:
· peamised tugevused vanemõpetaja kompetentside vaatest;
· arenguvajadused järgmiseks perioodiks;
· kavandatav panus kooli, kolleegide ja õppijate arengusse.

